
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός Ζώνης Ελεγχόμενης Ανάπτυξης (ΖΕΑ) σε 
περιοχή γύρω από το σταθμό του Μετρά «Δάφνη» 
στους δήμους Δάφνης, Αγίου Δημητρίου και Υμητ¬ 


τού (ν. Αττικής). 1 

Διαδικασία για την ανέγερση σταθμών αυτοκινήτων 
δημόσιας χρήσης από τους ιδιοκτήτες ακινήτων. . 2 
Καθορισμός όρων και περιορισμών δόμησης σε χώρο 
αθλητικών εγκαταστάσεων του δήμου Ελληνικού 
(Ν. Αττικής). 3 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται εντός του ρυμοτομικού σχεδίου του δήμου 
Κόνιτσας (ν. Ιωαννίνων) και καθορισμός ειδικών 
όρων και περιορισμών δόμησης αυτού. 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Καθορισμός Ζώνης Ελεγχόμενης Ανάπτυξης (ΖΕΑ) σε 
περιοχή γύρω από το σταθμό του Μετρό «Δάφνη» 
στους δήμους Δάφνης, Αγίου Δημητρίου και Υμηττού 
(ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 99 (παρ. 2) του Ν. 1892/90 
«Για τον εκσυγχρονισμό και την ανάπτυξη και άλλες δια¬ 
τάξεις» (Α' 101), όπως συμπληρώθηκε με την παρ. 1 του 
άρθρου 7 του Ν. 2052/1992 «Μέτρα για την αντιμετώπιση 
του νέφους και πολεοδομικές ρυθμίσεις» (Α' 94). 

2. Τις διατάξεις του άρθρου 29Α'του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προστέ¬ 


θηκε με το άρθρο 27 του Ν. 2081/1992 (Α' 154) και αντι- 
καταστάθηκε με την παρ. 2α του άρθρου 1 του Ν. 
2469/1997 (Α'38). 

3. Την 4/8η συν,/1997 γνωμοδότηση της Εκτελεστικής 
Επιτροπής του Οργανισμού Αθήνας. 

4. Το 2864/21.5.1997 έγγραφο του Οργανισμού Αθήνας 
προς τους αρμόδιους φορείς. 

5. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

6. Την 292/1998 γνωμοδότηση του Συμβουλίου της Επι¬ 
κράτειας με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1 

Καθορίζεται ως Ζώνη Ελεγχόμενης Ανάπτυξης (Ζ.Ε.Α.) 
η περιοχή γύρω από το σταθμό του Μετρό «Δάφνη», που 
εμπίπτει στους δήμους Δάφνης, Αγίου Δημητρίου και 
Υμηττού (Ν. Αττικής) και ειδικότερα η περιοχή που περι¬ 
κλείεται από τις οδούς Ταινάρου, Ηλιουπόλεως, Ειδομέ- 
νης, Νικοπόλεως, Ελευθεριωτών, Ανδριανοθυρών, Λεω- 
νίδου, Μπουμπουλίνας, Ευτέρπης, Φειδίου, Λυσσίπου, 
Αγ. Βαρβάρας, Ελ. Βενιζέλου και Ταινάρου, όπως αυτή 
φαίνεται με την ένδειξη ΖΕΑ στο σχετικό πρωτότυπο 
διάγραμμα σε κλίμακα 1:5.000, που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με 
την 15429/1998 πράξη του και που αντίτυπό του σε φω¬ 
τοσμίκρυνση δημοσιεύεται με το παρόν διάταγμα. 

Άρθρο 2 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμετη δημοσίευση και εκτέλεση του 
παρόντος διατάγματος. 

Αθήνα, 14 Ιουλίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ ΛΑΛΙΩΤΗΣ 

( 2 ) 

Διαδικασία για την ανέγερση σταθμών αυτοκινήτων δη¬ 
μόσιας χρήσης από τους ιδιοκτήτες ακινήτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 960/1979 «Περί επιβολής υπο¬ 
χρεώσεων προς δημιουργίαν χώρων σταθμέυσεως αυτο¬ 
κινήτων δια την εξυπηρέτησιν των κτιρίων και ρυθμίσεως 
συναφών θεμάτων» {Α' 194) και ειδικότερα το άρθρο 6 
(παρ. 5), όπως συμπληρώθηκε με την παρ. 3 του άρθρου 
5του Ν. 1221/1981 «περίτροποποιήσεως καισυμπληρώ- 
σεως του Ν. 960/1979 και άλλων τινών διατάξεων» (Α' 
292). 

2. Τις διατάξεις του άρθρου 29Α' του 'Ν. 1558/1985 «Κυ¬ 
βέρνηση και Κυβερνητικά'Οργανα» (Α' 137), όπως προ¬ 
στέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α'38). 

3. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
Κρατικού Προϋπολογισμού. 

4. Την 18/1998 γνωμοδότηση του Συμβουλίου της Επι¬ 
κράτειας με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1 

Σε περίπτωση που ο ιδιοκτήτης ακινήτου, το οποίο έχει 
χαρακτηριστεί ως χώρος για την ανέγερση σταθμού αυ¬ 
τοκινήτων δημόσιας χρήσης, σύμφωνα με τις διατάξεις 
τηςπαρ. 5του άρθρου 6του Ν. 960/1979, έχει την πρόθε¬ 
ση να ανεγείρει ο ίδιος σταθμό αυτοκινήτων δημόσιας 
χρήσης, ακολουθείτ.αι η διαδικασία των επόμενων άρ¬ 
θρων. 

Άρθρο 2 

Όταν ο φορέας που χρηματοδοτείται ή δανειοδοτείται 
από το ΕΤΕΡΠΣ, για την κατασκευή του σταθμού αυτοκι¬ 
νήτων δημόσιας χρήσης, έχει κινήσει ήδη τη διαδικασία 
απαλλοτρίωσης του ακινήτου, τότε: 

1.0 ιδιοκτήτης του ακινήτου, μέσα σε ανατρεπτική προ¬ 
θεσμία 10 ημερών από τότε που κατά οποιονδήποτε τρό¬ 
πο έλαβε γνώση για την κίνηση της διαδικασίας απαλ¬ 
λοτρίωσης του ακινήτου του, υποβάλλει ταυτοχρόνως 
στον οικείο ΟΤΑ, στο φορέα που κινεί τη διαδικασία απαλ¬ 
λοτρίωσης, αν αυτός είναι άλλος και στην αρμόδια υπη¬ 
ρεσία του Υπουργείου Περιβάλλοντος, Χωροταξίας και 
Δημοσίων Έργων, δήλωση του Ν. 1599/1986, στην οποία 
αναφέρει τη βούλησή του για την ανέγερση σταθμού αυ¬ 
τοκινήτων δημόσιας χρήσης μέσα σε ένα εξάμηνο από 
την υποβολή της δήλωσης. Η υποβολή της δήλωσης 
αναστέλλει τη διαδικασία απαλλοτρίωσης. 

2. Το συμβούλιο του ΟΤΑ, μέσα σε ένα μήνα από την 
υποβολή της δήλωσης, αποφασίζει για την αποδοχή της 
ή όχι και ενημερώνεται σχετικά το Υπουργείο Περιβάλ¬ 
λοντος, Χωροταξίας και Δημοσίων Έργων. 

3. Μέσα στην παραπάνω προθεσμία του ενός μηνός, ο 
ιδιοκτήτης του ακινήτου οφείλει να υποβάλει στην αρμό¬ 


δια υπηρεσία του Υπουργείου Περιβάλλοντος, Χωροτα¬ 
ξίας και Δημοσίων Έργων βεβαίωση του οικείου ΟΤΑ ότι 
υπέβαλε τη δήλωση της παραγράφου 1 και βεβαίωση του 
φορέα που κινεί την απαλλοτρίωση για το εμπρόθεσμο 
της υποβολής της δήλωσης αυτής. 

4. Εάν μέσα σε προθεσμία 40 ημερολογιακών ημερών, 
απάτην υποβολή της δήλωσης, δενπεριέλθει στο Υπουρ¬ 
γείο Περιβάλλοντος, Χωροταξίας και Δημοσίων Έργων η 
απόφαση του συμβουλίου του οικείου ΟΤΑ, θεωρείται ότι 
ο ΟΤΑ αποδέχεται τη δήλωση του ιδιοκτήτη του ακινήτου. 
Στην περίπτωση αυτή το Υπουργείο Περιβάλλοντος, Χω¬ 
ροταξίας και Δημοσίων Έργων, το αργότερο μέσα σε ένα 
μήνα από την παρέλευση των παραπάνω 40 ημερών εκδί¬ 
δει απόφαση αποδοχής ή όχι της δήλωσης. Όταν η απαλ¬ 
λοτρίωση κινείται από φορέα άλλο από τον οικείο ΟΤΑ, η 
απόφαση εκδίδεται ύστερα από γνώμη του φορέα αυτού, 
η οποία πρέπει να έχει περιέλθει στο Υπουργείο μέσα σε 
προθεσμία του ενός μηνός από την υποβολή της δήλω¬ 
σης. Εάν μέσα στη προθεσμία του ενός μηνός, μετά από 
τις 40 ημέρες, το Υπουργείο δεν εκδόση την απόφασή 
του, θεωρείται ότι δεν δέχεται τη δήλωση και ότι ο φορέ¬ 
ας μπορεί να συνεχίσει τη διαδικασία απαλλοτρίωσης του 
ακινήτου. 

5. Εάν μέσα στην προθεσμία των 40 ημερών περιέλθει 
στο Υπουργείο Περιβάλλοντος, Χωροταξίας και Δημο¬ 
σίων Έργων η απόφαση του συμβουλίου του οικείου ΟΤΑ 
και: 

α) δεν γίνεται αποδεκτή η δήλωση του ιδιοκτήτη του ακι¬ 
νήτου, μόνο εφόσον συντρέχουν εξαιρετικοί λόγοι, το 
Υπουργείο Περιβάλλοντος, Χωροταξίας και Δημοσίων 
Έργων μπορεί να κάνει δεκτή τη δήλωση και οφείλει να 
εκδώσει τη σχετική απόφασή του μέσα σε προθεσμία ε¬ 
νός μηνός από την περιέλευση της απόφασης του συμ¬ 
βουλίου του οικείου ΟΤΑ. Άπρακτη παρέλευση της μηνι¬ 
αίας προθεσμίας συνεπάγεται την απόρριψη της δήλω¬ 
σης του ιδιοκτήτη του ακινήτου. 

Και στην περίπτωση αυτή έχει εφαρμογή το προτελευ¬ 
ταίο εδάφιο της προηγούμενης παραγράφου. 

β) Γίνεται αποδεκτή η αίτηση του ιδιοκτήτη του ακινή¬ 
του, το Υπουργείο Περιβάλλοντος, Χωροταξίας και Δη¬ 
μοσίων Έργων οφείλει να εκδώσει τη σχετική απόφασή 
του μέσα σε προθεσμία ενός μηνός από την περιέλευση 
σ’ αυτό της απόφασης του συμβουλίου του οικείου ΟΤΑ. 
Άπρακτη παρέλευση της μηνιαίας προθεσμίας συνε¬ 
πάγεται την αποδοχή της δήλωσης του ιδιοκτήτη του ακι¬ 
νήτου και οφείλει να χορηγήσει σχετική βεβαίωση στον 
ενδιαφερόμενο με βάση την οποία μπορεί να κατασκευ¬ 
άσει ο ίδιος το σταθμό αυτοκινήτων. Και στην περίπτωση 
αυτή έχει εφαρμογή το προτελευταίο εδάφιο της προη¬ 
γούμενης παραγράφου. 

Άρθρο 3 

Σε περίπτωση που δεν έχει κινηθεί οποιαδήποτε διαδι¬ 
κασία για την απαλλοτρίωση του ακινήτου: 

1. Ο ιδιοκτήτης του ακινήτου υποβάλλει, ταυτοχρόνως, 
τη δήλωση της παραγράφου 1 του άρθρου 2 στον οικείο 
ΟΤΑ και στην αρμόδια υπηρεσία του Υπουργείου 
Περιβάλλοντος, Χωροταξίας και Δημοσίων Έργων. 

2. Το συμβούλιο του οικείου ΟΤΑ, μέσα σε ένα μήνα α¬ 
πό την υποβολή της δήλωσης, αποφασίζει για την αποδο- 

χή της ή όχι και ενημερώνεται σχετικά το Υπουργείο 

Περιβάλλοντος, Χωροταξίας και Δημοσίων Εργων. 

3. Μέσα στην παραπάνω προθεσμία του ενός μηνός ο 
ιδιοκτήτης του ακινήτου οφείλει να υποβάλει στην αρμό¬ 
δια υπηρεσία του Υπουργείου Περιβάλλοντος, Χωροτα¬ 
ξίας και Δημοσίων Έργων βεβαίωση του οικείου ΟΤΑ ότι 
υπέβαλε τη δήλωση της παραγράφου 1 του άρθρου 2. 

4. Εάν μέσα σε προθεσμία 40 ημερολογιακών ημερών, 
από την υποβολή της δήλωσης, δεν περιέλθει στο Υπου ρ- 
γείο Περιβάλλοντος, Χωροταξίας και Δημοσίων Έργων η 
απόφαση του συμβουλίου του οικείου ΟΤΑ, θεωρείται ότι 
ο ΟΤΑ αποδέχεται τη δήλωση του ιδιοκτήτη του ακινήτου. 
Στηνπερίπτωση αυτή το Υπουργείο, το αργότερο μέσα σε 
ένα μήνα από την παρέλευση των παραπάνω 40 ημερών 
εκδίδει απόφαση αποδοχής ή όχι της δήλωσης. Εάν μέσα 
στην προθεσμία του ενός μηνός το Υπουργείο δεν εκδώ- 
σει την απόφασή του, θεωρείται ότι δέχεται τη δήλωση και 
οφείλει να χορηγήσει σχετική βεβαίωση στον ενδιαφερό¬ 
μενο με βάση την οποία μπορεί να κατασκευάσει ο ίδιος 
το σταθμό αυτοκινήτων. 

5. Σε περίπτωση που μέσα στην προθεσμία των 40 ημε¬ 
ρών περιέλθει στο Υπουργείο η απόφαση του συμβουλί¬ 
ου του οικείου ΟΤΑ και: 

α) δεν γίνεται αποδεκτή η δήλωση του ιδιόκτητη του ακι¬ 
νήτου , το Υπουργείο Περιβάλλοντος, Χωροταξίας και Δη¬ 
μοσίων Έργων, μέσα σε ένα μήνα από την περιέλευση της 
ως άνω απόφασης, εκδίδει τη σχετική απόφασή του. 
Άπρακτη παρέλευση της μηνιαίας προθεσμίας συνεπάγε¬ 
ται την απόρριψη της δήλωσης του ιδιοκτήτη του ακινή¬ 
του. 

β) Γίνεται αποδεκτή η αίτηση του ιδιοκτήτη του ακινή¬ 
του, το Υπουργείο Περιβάλλοντος, Χωροταξίας και Δη¬ 
μοσίων Έργων οφείλει να εκδώσει τη σχετική απόφασή 
του, μέσα σε ένα μήνα από την περιέλευση σ αυτό της α¬ 
πόφασης του συμβουλίου του οικείου ΟΤΑ. 

Άπρακτη παρέλευση της μηνιαίας προθεσμίας συνεπά¬ 
γεται την αποδοχή της δήλωσης του ιδιόκτητη του ακινή¬ 
του και στηνπερίπτωση αυτή το Υπουργείο οφείλει να χο¬ 
ρηγήσει σχετική βεβαίωση στον ενδιαφερόμενο, με βάση 
την οποία δύναται να κατασκευάσει ο ίδιος το σταθμό αυ¬ 
τοκινήτων. 

Άρθρο 4 

1. Σε περίπτωση που ο ιδιοκτήτης του ακινήτου υποβάλ¬ 
λει αίτημα για έγκριση κατασκευής κτιρίου και άλλης χρή¬ 
σης, μαζί με τη δήλωση υποβάλλει και τα εξής: α) έκθεση 
στην οποία περιγράφεται το κτίριο που πρόκειται να ανε- 
γερθεί και οι χρήσεις του σε κάθε όροφο, β) 
χρονοδιάγραμμα κατασκευής του έργου και γ) υπολογι¬ 
σμούς από τους οποίους να προκύπτουν οι απαιτούμενες 
θέσεις στάθμευσης για την εξυπηρέτηση των άλλων χρή¬ 
σεων και οι θέσεις που διατίθενται για δημόσια χρήση. 

2. Στην περίπτωση της προηγούμενης παραγράφου 
στην απόφαση του Υπουργείου αναφέρεται και το ποσο¬ 
στό του συντελεστή δόμησης, καθώς επίσης και ο χώρος 
που διατίθεται για τις θέσεις στάθμευσης αυτοκινήτων 
δημόσιας χρήσης.Η δομήσιμη επιφάνεια του κτιρίου δεν 
μπορεί να υπερβείτονισχύοντα στην περιοχή συντελεστή 
δόμησης. 


Άρθρο 5 

1. Στις περιπτώσεις που, με τη διαδικασία που προβλέ- 
πεται από τις διατάξεις της παρ. 1 του άρθρου 6 του Ν. 
960/1979, ως χώρος στάθμευσης δημόσιας χρήσης έχει 
χαρακτηριστεί μόνο ο υπόγειος χώρος του ακινήτου ή 
τμήμα του χώρου αυτού και εφόσον μέσα σε χρονικό διά¬ 
στημα 2 ετών από το χαρακτηρισμό του χώρου δενέχει κι¬ 
νηθεί η διαδικασία απαλλοτρίωσής του γιατην κατασκευή 
χώρου στάθμευσης αυτοκινήτων δημόσιας χρήσης, ο 
ιδιοκτήτης του ακινήτου έχει δικαίωμα να αναλάβει την 
κατασκευή του σταθμού αυτοκινήτων, αφού προσκομίσει 
στο Υπουργείο βεβαίωση του οικείου ΟΤΑ ότι δεν έχει κι¬ 
νηθεί η διαδικασία απαλλοτρίωσης. Στην περίπτωση αυτή 
το Υπουργείο οφείλει μέσα σε ένα μήνα από την υποβολή 
της βεβαίωσης του οικείου ΟΤΑ να εκδώσει εγκριτική α¬ 
πόφαση. Άπρακτη παρέλευση της μηνιαίας προθεσμίας 
συνεπάγεται την αποδοχή του αιτήματος και στην περί¬ 
πτωση αυτή το Υπουργείο οφείλει να χορηγήσει στον εν¬ 
διαφερόμενο βεβαίωση με βάση την οποία δύναται ο ίδιος 
να κατασκευάσει το σταθμό αυτοκινήτων. 

2. Σε περίπτωση που μέσα σε δύο χρόνια από το χαρα¬ 
κτηρισμό του χώρου στάθμευσης αυτοκινήτων δημόσιας 
χρήσης κινηθεί η διαδικασία απαλλοτρίωσης του υπόγει¬ 
ου χώρου ακολουθείται η διαδικασία του άρθρου 2. 

Άρθρο 6 

1. Εάν με την απόφαση του Υπουργού Περιβάλλοντος, 
Χωροταξίας και Δημοσίων Έργων: 

α) απορρίπτεται το αίτημα του ιδιόκτητη του ακινήτου 
για την κατασκευή από αυτόν του σταθμού αυτοκινήτων 
δημόσιας χρήσης, ο φορέας που έχει κινήσει τη διαδικα¬ 
σία απαλλοτρίωσης ή ο οικείος ΟΤΑ που απέρριψετη δή¬ 
λωση του ιδιοκτήτη πρέπει μέσα σε προθεσμία 3 ετών να 
έχει ολοκληρώσει τη διαδικασία απαλλοτρίωσης του ακι¬ 
νήτου ή στην περίπτωση της παραγράφου 1 του άρθρου 
5, μέσα σε προθεσμία 5 ετών, να έχει ολοκληρώσει τις ερ¬ 
γασίες κατασκευής του φέροντα οργανισμού του χώρου 
στάθμευσης αυτοκινήτων δημόσιας χρήσης, ώστε να εί¬ 
ναι δυνατή η κατασκευή του υπόλοιπου κτιρίου. 

Άπρακτη παρέλευση των παραπάνω προθεσμιών συνε¬ 
πάγεται την έγκριση κατασκευής του χώρου στάθμευσης 
αυτοκινήτων δημόσιας χρήσης από τον ιδιοκτήτη, που βε, 
βαιώνεται από το Υπουργείο ύστερα από σχετική αίτησή 
του. Στην περίπτωση του προηγούμενου εδαφίου εάν έ¬ 
χουν εκτελεστεί ορισμένες εργασίες από το φορέα κατα¬ 
σκευής του χώρου στάθμευσης αυτοκινήτων δημόσιας 
χρήσης, είναι δυνατό, ύστερα από σχετικό αίτημα του ορο¬ 
ρέα που υποβάλλεται πριν από τη λήξη της προθεσμίας 
των 5 ετών, να εγκριθεί, με απόφαση του Υπουργού, πα¬ 
ράταση της προθεσμίας περαίωσής τους το πολύ για 6 
μήνες. Άπρακτη παρέλευση και της νέας προθεσμίας έχει 
τις συνέπειες που αναφέρονται παραπάνω. 

Στην περίπτωση της εκτέλεσης εργασιών από το φορέα 
και μη περαίωσής τους εγκαίρως, όπως ορίζεται παραπά- 
νω, ο καθορισμόςτης σχετικής αποζημίωσής του, από τον 
ιδιοκτήτη του ακινήτου, γίνεται είτε με απ’ ευθείας συμ¬ 
φωνία είτε δικαστικώς. 

β) Γίνεται αποδεκτό το αίτημα του ιδιοκτήτη του ακινή¬ 
του, αυτός οφείλει μέσα σε 6 μήνες από την υποβολή της 
δήλωσής του να υποβάλει στο Υπουργείο Μεταφορών και 

Επικοινωνιών τα απαιτούμενα δικαιολογητικά για την έκ¬ 
δοση άδειας εγκατάστασης του χώρου στάθμευσης αυ¬ 
τοκινήτων δημόσιας χρήσης. Επίσης οφείλει μέσα σε 6 
μήνες από τη χορήγηση της άδειας εγκατάστασης να 
υποβάλει στην αρμόδια πολεοδομική υπηρεσία όλα τα 
απαραίτητα δικαιολογητικά για την έκδοση της σχετικής 
οικοδομικής άδειας και 3 μήνες μετά τη χορήγησης της 
οικοδομικής άδειας να κάνει έναρξη των εργασιών κατα¬ 
σκευής του χώρου στάθμευσης αυτοκινήτων δημόσιας 
χρήσης (εκσκαφές υπογείου, θεμελίωσης). Τέλος η πε- 
ραίωση των εργασιών κατασκευής του σταθμού αυτοκι¬ 
νήτων πρέπει να πραγματοποιηθεί μέσα σε 6 χρόνια από 
τη χορήγηση της οικοδομικής άδειας. 

Σε περίπτωση υπέρβασης οποιοσδήποτε από τις παρα¬ 
πάνω προθεσμίες, ύστερα από σχετικό αίτημα του οικεί¬ 
ου ΟΤΑ είτε και οίκοθεν το Υπουργείο Περιβάλλοντος, 
Χωροταξίας και Δημοσίων Έργων μπορεί να καταργήσει 
το δικαίωμα του ιδιοκτήτη για την κατασκευή του σταθ¬ 
μού αυτοκινήτων δημόσιας χρήσης και να αναθέσει την 
κατασκευή ή περαίωσή του σε φορέα χρηματοδοτούμενο 
ή δανειοδοτούμενο από το ΕΤΕΡΠΣ. Στην περίπτωση αυ¬ 
τή τυχόν εκτελεσθέντα έργα περιλαμβάνονται στο αντι¬ 
κείμενο της απαλλοτρίωσης του ακινήτου και περιέχονται 
στο φορέα, μετά την καταβολή της νόμιμης αποζημίω¬ 
σης. 

Άρθρο 7 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος,Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 28 Ιουλίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ ΛΑΛΙΩΤΗΣ 

-♦- 

(3) 

Καθορισμός όρων και περιορισμών δόμησης σε χώρο 

αθλητικών εγκαταστάσεων του δήμου Ελληνικού (Ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 9 του Ν ,Δ/τος της 17.7.1923 
«Περί σχεδίων πόλεων κ.λπ.» (Α' 228), όπως μεταγενέστε¬ 
ρα τροποποιήθηκαν και συμπληρώθηκαν. 

2. Τις διατάξεις των άρθρων 7, 8 και 9 του Ν. 1577/1985 
«Γενικός Οικοδομικός Κανονισμός» (Α' 210), όπως τροπο¬ 
ποιήθηκαν με το άρθρο 13 (παρ. 1, 3) του Ν. 1647/1986 
«Οργανισμός Κτηματολογίου και Χαρτογραφήσεων Ελ¬ 
λάδας (ΟΚΧΕ) και άλλες σχετικές διατάξεις» (Α' 141) και 
το άρθρο 1 (παρ. 4) του Ν. 1772/1998 «Τροποποίηση δια¬ 
τάξεων του Ν. 1577/1985 «ΓΟΚ» και άλλες σχετικές δια¬ 
τάξεις» (Α' 91). 


3. Τις διατάξεις του άρθρου 99 (παρ. 3) του Ν. 
1892/1990 «Για τον εκσυγχρονισμό και την ανάπτυξη και- 
άλλες διατάξεις» (Α' 101), όπως αντικαταστάθηκε με την 
παρ. 2 του άρθρου 7 του Ν. 2052/1992 «Μέτρα για την 
αντιμετώπιση του νέφους και πολεοδομικές ρυθμίσεις» 
(Α' 94). 

4. Τις διατάξειςτου άρθρου 29Α'του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προστέ¬ 
θηκε με το άρθρο 27 του Ν. 2081 /1992 (Α' 154) και αντικα- 
ταατάθηκε με την παραγ. 2α του άρθρου 1 του Ν. 
2469/1997 (Α'38). 

5. Τηνυπ’ αριθ. 111581/848/26.1.1994 απόφαση του Υ¬ 
πουργού Περιβάλλοντος Χωροταξίας και Δημοσίων Έρ¬ 
γων Νομ. Αττικής» (Δ' 52), όπως τροποποιήθηκε με την 
68275/3887/94 απόφαση του Υπουργού Περιβάλλοντος 
Χωροταξίας και Δημοσίων Έργων «Τροποποίηση του Γε¬ 
νικού Πολεοδομικού Σχεδίου (Γ.Π.Σ.) του δήμου Ελ¬ 
ληνικού (Ν. Αττικής) (Δ' 716). 

6. Την 364/1997 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

7. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

8. Την 368/1998 γνωμοδότηση του Συμβουλίου της Επι¬ 
κράτειας με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1 

Καθορίζονται οι όροι και περιορισμοί δόμησης του χώ¬ 
ρου αθλητικών εγκαταστάσεων που καθορίστηκε με την 
Γ. 9229/562/4.5.79 απόφαση του Υφυπουργού Δημοσίων 
Έργων «Περί επεκτάσεως του ρυμοτομικού σχεδίου Ελ¬ 
ληνικού (Αττικής) δια τον καθορισμό χώρου αθλητικών 
εγκαταστάσεων (Δ' 251)» ως εξής: 
α) Συντελεστής δόμησης: είκοσι εκατοστά (0,20). 
β) Μέγιστο ποσοστό κάλυψης: δεκαπέντε τοις εκατό 
(15%) της επιφάνειας του χώρου. 

γ) Μέγιστο επιτρεπόμενο ύψος των ανεγερθησομένων 
κτιρίων έντεκα μέτρα και μισό (11,50μ.) για κλειστό Γυ¬ 
μναστήριο, δέκα τρία μέτρα και μισό (13,50) για κερκίδες 
μετά στεγάστρου (8,5+5) και για λοιπές εγκαταστάσεις 
τέσσερα (4) μέτρα. 

δ) Τα ανεγερθησόμενα κτίρια πρέπει να απέχουν του¬ 
λάχιστον πέντε (5) μέτρα από τη ρυμοτομική γραμμή. 

Άρθρο 2 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε την δημοσίευση και εκτέλεση 
του παρόντος διατάγματος. 

Αθήνα, 28 Ιουλίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ ΛΑΛΙΩΤΗΣ 




ΑΠΟΦΑΣΕΙΣ 

Αριθ 20942/4592 , . . ^ 

Χαρακτηρισμός ως διατηρητέου του κηρίου που βρίσκε¬ 
ται εντός του ρυμοτομικού σχεδίου του δήμου Κόνι¬ 
τσας (ν. Ιωαννίνων) και καθορισμός ειδικών ορών και 
περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) τουι . 
1577/1985 «Γενικός Οικοδομικός Κανονισμός (Α 210), 

που τροποποιήθηκαν με το άρθρο 1 (παρ. 1 και 2)™ υ 

1772/1998 «Τροποποίηση διατάξεων του Ν. 1577/ΐϋΒο 
«ΓΟΚ» και άλλες διατάξεις (Α'91). 

2 Τις διατάξεις του άρθρου 29Α'του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προστέ¬ 
θηκε μετά άρθρο 27του Ν. 2081/1992 (Α' 154) καιαντικα 
ταστάθηκε με την παρ. 2ατου άρθρου 1 του Ν. 2469/1997 

(Α' 38). 

3. Την υπ’ αριθμ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος Χωρο¬ 
ταξίας και Δημοσίων Έργων «Μεταβίβαση αρμοδιοτή¬ 
των του Υπουργού και του Υφυπουργού Περιβάλλοντος 
Χωροταξίας και Δημοσίων Έργων στον Γενικό Γραμ¬ 
ματέα, και στους Προϊσταμένους των Γενικών Διευθύν¬ 
σεων Διευθύνσεων και Τμημάτων του Υπουργείου 
Περιβάλλοντος Χωροταξίας και Δημοσίων Εργων πλην 
Γενικής Γραμματείας Δημοσίων Εργων» 
(1126Β716.12.1996). 

4. Τις διατάξεις της παρ. Β του άρθρου 1 του Π.Δ./τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές Υπηρεσίες 
Νομαρχιακού επιπέδου του Υπουργείου Περιβάλλοντος, 
Χωροταξίας και Δημοσίων Έργων» (Α' 9). 

5. Την από 5.2.1998 αιτιολογική έκθεση της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι- 
σμών. 

6. Την από 5.3.1998 σύμφωνη γνώμη των φερομενωνως 
ιδιοκτητών Ανδρομάχης Ρίζου και Νικολάου Πουτετση. 

7. Το γεγονός ότι από τις κανονιστικές διατάξεις αυτής 
απόφασης δεν προκαλείται δαπάνη σε βάρος του κρατι¬ 
κού προϋπολογισμού και του οικείου Ο.Τ.Α., αποφασί¬ 
ζουμε: 


1. Χαρακτηρίζεται ως διατηρητέο το διώροφο κτίριο 

που βρίσκεται εντός του ρυμοτομικού σχεδίου δήμου Κό¬ 
νιτσας (Ν. Ιωαννίνων), επί της οδού Αβέρωφ 4, φερομενο 
ως ιδιοκτησία Ανδρομάχης Ρίζου και Νικολάου Πουτετση, 
όπως φαίνεται με μαύρη διαγράμμιση στο σχετικό πρω¬ 
τότυπο τοπογραφικό διάγραμμα σε κλίμακα 1:1000, που 
θεωρήθηκε από τον Προϊστάμενο της Δ/νσης Τοπογρα¬ 
φιών Εφαρμογών με την 20942/1998 πράξη του και που 
αντίτυπό του σε φωτοσμίκρυνση δημοσιεύεται με την πα¬ 
ρούσα απόφαση. , , 

2. Διατηρητέο χαρακτηρίζεται το αρχικό κτίριο, έκτος 
της νεώτερης προσθήκης πάνω από την εξωτερική σκά¬ 
λά, καθώς και τα στοιχεία του περιβάλλοντος χώρου ό¬ 
πως μάνδρες, κρήνες, αυλόθυρες, κ.λπ. 

3. Επιβάλλεται η εναρμόνιση της μορφής του παράθυ¬ 
ρου της νεώτερης προσθήκης σύμφωνα με την μορφή 
των υπολοίπων παραθύρων του κτιρίου. 

4. Αίτηση για προσθήκη στο διατηρητέο κτίριο αποστελ- 
λεται από την Πολεοδομική Υπηρεσία στην αρμόδια Υπη¬ 
ρεσία του Υπουργείου Περιβάλλοντος Χωροταξίας και 
Δημοσίων Έργων με γνώμη της Επιτροπής Πολεοδομι- 
κού και Αρχιτεκτονικού Ελέγχου (ΕΠΑΕ) για ειδική ρύθμι¬ 
ση σύμφωνα με τις διατάξεις του άρθρου 4 παρ. 2 του Ν. 
1577/1985 (ΦΕΚ 210Α') εφόσον δεν παραβλάπτεται το 
διατηρητέο κτίριο και ο χώρος που το περιβάλλει. 

5. Στο εξωτερικό και εσωτερικό του διατηρητέου κτιρί¬ 
ου απαγορεύεται κάθε αφαίρεση, αλλοίωση ή καταστρο¬ 
φή των επί μέρους αρχιτεκτονικών του στοιχείων. 

6. Επιτρέπεται η επισκευή, ο εκσυγχρονισμός και κάθε 
επέμβαση για λόγους λειτουργικούς ή στατικούς του χα¬ 
ρακτηρισμένου ως διατηρητέου κτιρίου. 

7. Για κάθε επέμβαση στο εξωτερικό ή το εσωτερικό του 
διατηρητέου κτιρίου και του περιβάλλοντα χώρου απαι¬ 
τείται η έκδοση αδείας ύστερα από την σύμφωνη γνώμη 
της αρμόδιας ΕΠΑΕ. 

8. Δεν επιτρέπεται η τοποθέτηση φωτεινών επιγραφών 
στο χαρακτηριζόμενο ως διατηρητέο κτίριο. 

9. Η ισχύς της παρούσας απόφασης αρχίζει απο την δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 27 Ιουλίου 1998 
Με εντολή Υπουργού 
Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

”~™ Γ ~ ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

5225 761 
5230 841 

Πληροφορίες δημοσιευμάτων λοιπών Φ.Ε.Κ. 5225 713 

' ^940 ΚΔ,Ι 


Πληροφορίες δημοσιευμάτων Α.Ε. - Ε.Π.Ε. 


Πώληση Φ.Ε.Κ. 

Φωτοαντίγραφα παλαιών Φ.Ε.Κ. 
Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5249 547 
5239 762 
5248 141 
5248 188 
5248 785 


5248 320 


ΘΕΣΣΑΛΟΝΙΚΗ , 

Βασ. Όλγας 188,1ος όρ. - Τ.Κ. 546 55 (031)^423 956 

ΠΕΙΡΑΙΑΣ 

Νικήτα 6-8 Τ.Κ. 185 31 
ΠΑΤΡΑ 

Κορίνθου 327 Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 454 44 
ΚΟΜΟΤΗΝΗ 

Δημοκρατίας 1 Τ.Κ. 691 00 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 



) πρ οσαύξηση 

ΕΤΗΣΙΕΣ ΣΥΝΔΡΟΜ ΕΣ Φ.Ε.Κ. 

Τεύχος 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

μ π λ λ (Διορισμοί κ.λπ. προσωπικού Ν.Π.Δ.Δ.) 

Παράρτημα ( Πίνακες επιτυχόντων διαγωνισμών κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

ο. Τ ° 

(Σολωμού 51 · Αθήνα) και σπς άλλες πόλεις από τα Δημόσια Ταμεία. 

«ί ίονουαρίου κ» ™ >* «-**» » ■·» »-» *" 

, «<*«» λρ, τ» «όρ»*«*. 

Αντίγραφα διπλοτύπων, ταχυδρομικές επιταγές κα ι χρηματικά γραμμάτια δεν γίνονται δεκτ . 

Οι υπηρεσίες του κοινού λειτουργούν καθημερινά απόΟΒ^ΟΟ έως 13.00 


Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

60.000 δρχ. 

3.000 δρχ. 

70.000 » 

3.500 - 

15.000 * 

750 » 

70.000 - 

3.500 - 

30.000 » 

1.500 » 

15.000 » 

750 - 

5.000 * 

250 - 

10.000 » 

500 - 

3.000 - 

150 » 

10.000 » 

500 - 

250.000 » 

12.500 - 

250.000 >· 

12.500 - 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






